Rudy Giuliani

Rudolph William Louis "Rudy" GIULIANI la 3-a /ˌdʒuːliˈɑːni/ JOO-lee-AH-nee, itala prononco: [dʒuˈljaːni] (naskita la 28-an de majo 1944 en Broklino, Novjorko) estas usona eksa advokato kaj politikisto de la Respublikana Partio. Li estis la 107-a  urbestro de Novjorko de januaro 1994 ĝis la fino de decembro 2001. La teroristaj atakoj kontraŭ la originala Monda Komerca Centro la 11-an de septembro 2001 okazis dum lia oficperiodo. 

Li unue famiĝis kiel prokuroro. Giuliani gvidis la procesojn de la gvidantoj de la Novjorka Mafio en la 1980-aj jaroj.  Post lia demonstra gvidanteco dum la teroristaj atakoj en sia urbo je 2001, Giuliani estis unu el la kandidatoj de la Respublikana Partio por sukcedi la usonan prezidenton George W. Bush. 

Dum la prezidanteco de Trump, li laboris por li kiel jura konsilisto en 2018 kaj kiel lia persona advokato ĝis februaro 2021. Post la balota malvenko de Trump kontraŭ Joe Biden en novembro 2020, Giuliani estis centra figuro en la provoj de Trump renversi la rezulton de la elekto kaj tiel resti en la ofico. Giuliani faris multajn refutitajn akuzojn pri balota fraŭdo kaj poste estis jurpersekutita multfoje. 

Por lia urbestra gvidanteco sekve de la atencoj de la 11-an de septembro en 2001, li estis nomita "la urbestro de Usono". Li estis nomumita Persono de la Jaro laŭ la revuo Time (2001).   En 2002, li ricevis honoran kavalirecon de Reĝino Elizabeto la 2-a de Britio.

 Referencoj 

 Eksteraj ligiloj 

Kategorio:Personoj de la jaro laŭ magazino Time
Kategorio:Urbestroj de Novjorko
Kategorio:Vivantaj homoj
Kategorio:Usonaj politikaj verkistoj
Kategorio:Italaj usonanoj
Kategorio:Usonaj konspirteoriistoj